Diari Oficial de la Generalitat Valenciana


Sumari del DOGV 7918, del 16-11-2016 (2016/8152)

Notificació de la sentència dictada en el procediment ordinari número 11/2014.
------------------------------------------------------------------------------

### Dades del document

Número de DOGV
:   7918

Data del DOGV
:   16-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8152


Organisme emissor
:   Jutjat de Primera Instància Número 1 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 11/2014. [2016/8152]  
Procediment ordinari número 000011/2014  
De: Bexi Lucrecia Noguera Rivas.  
Procurador: Julio Costa Andreu.  
Contra: Jesús Alberto Urbina Pinto.  
En aquest procediment judicial ordinari, seguit a instàncies de Bexi Lucrecia Noguera Rivas contra Jesús Alberto Urbina Pinto, s'ha dictat la sentència que, literalment, és com segueix:  
  
«Dispositiva  
Estime de forma parcial la demanda interposada pel procurador dels tribunals Juli Costa Andreu, en representació de Bexi Lucrecia Noguera Rivas, contra Jesús Alberto Urbina Pinto, i adopte les mesures següents:  
  
1. Atribuïsc de forma exclusiva a favor de la seua mare, Bexi Lucrecia Noguera Rivas, la pàtria potestat del fill menor d'edat, J.,i el demandat, Jesús Alberto Urbina Pinto, resta privat de la pàtria potestat.  
  
2. Atribuïsc la guarda i custòdia del menor d'edat en exclusiva a la seua mare, Bexi Lucrecia Noguera Rivas.  
3. No establisc règim de visites a favor de Jesús Alberto Urbina Pinto.  
4. Fixe una pensió d'aliments a favor del fill menor d'edat i a càrrec de Jesús Alberto Urbina Pinto de 150 euros mensuals, quantitat que ?haurà d'abonar dins dels cinc primers dies de cada mes en el compte corrent designat per la mare del menor i que restarà sotmés a actualització anual de conformitat amb les variacions de l'índex de preus de consum. Cada progenitor haurà d'abonar el 50 % de les despeses extraordinàries que el menor puga ocasionar.  
Establisc com a pressupost previ per a la reclamació d'aquestes despeses per al progenitor que haja pagat la despesa de manera íntegra que, abans de fer-ho, tret d'un supòsit d'urgència, haja obtingut el consentiment de l'altre progenitor de qualsevol forma que permeta acreditar-ho documentalment amb la informació a aquest del cost que implica. La falta d'oposició expressa dins del termini de cinc dies hàbils serà equivalent a un consentiment tàcit. En el requeriment que realitze el progenitor que pague la despesa a l'altre progenitor, caldrà detallar quina és la despesa concreta que necessite el fill i s'hi adjuntarà un pressupost o factura on figure el nom del professional que l'expedeix.  
  
No pertoca imposar les costes processals a cap dels litigants.  
  
Notifiqueu aquesta resolució a les parts i feu-los saber que aquesta resolució és susceptible de ser recorreguda en apel·lació dins dels 20 dies hàbils següents a la notificació perquè la resolga l'Audiència Provincial d'Alacant, i de conformitat amb el que estableix l'article 774, paràgraf 5, en relació amb els articles 457 i següents de la Llei 1/2000, de 7 de gener, d'Enjudiciament Civil, aquest recurs no suspendrà l'eficàcia de les mesures que s'hi han disposat.  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada, mentre celebrava audiència pública en el dia de la data, en done fe.»  
  
I atés que el demandat, Jesús Alberto Urbina Pinto, es troba en parador desconegut, expedisc aquest edicte a fi que li valga de notificació de forma deguda.  
  
Sant Vicent del Raspeig, 18 de juliol de 2016.- El lletrat de l'Administració de Justícia: Antonio Senís Fernández.